{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":8,"n_cols":6,"rows_kept":8,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Programa privremene izvanredne mjere potpore za očuvanje likvidnosti proizvođača tovnih svinja u Republici Hrvatskoj"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Krešimir Kuterovac","PROGRAM PRIVREMENE IZVANREDNE MJERE POTPORE ZA OČUVANJE LIKVIDNOSTI PROIZVOĐAČA TOVNIH SVINJA U REPUBLICI HRVATSKOJ","Poštovani\nNaši proizvođači tjedno na tržište isporuče 13000 tovljenika proizvedenih od domaće prasadi i hranjenih HR hranom . Od početka krize 2.9. na tržište smo isporučili cca 150 000 tovljenika. Zbog poplave uvoznog mesa i njegove rasprodaje u Hrvatskoj  po cijenama od 2 Eura u maloprodaji  te dodatnog uvoza živih svinja iz zemalja koje imaju ASK ,17 000 kom u zadnja tri mjeseca po cijenama od 0,7- 1 Eur/kg fco HR,  cijena svinja HR proizvođača srušena je i ispod cijene koju imaju proizvođači svinja u Njemačkoj a dio svinja se i ne može prodati ni po ovim niskim cijenama , šteta našoj proizvodnji tovljenika do danas (zadnja tri mjeseca) je procijenjena na 25 000 000 kn. Budući da se krizi ne nazire kraj , a ponašanje naših trgovačkih lanaca i pojedinih mesnih industrija se ne mijenja  , očekujemo dodatne gubitke koji tjedno na našoj proizvodnji iznose cca 2 milijuna kuna . Molimo MPS da razmotri novi financijski okvir primjereniji razmjerima krize i štete koju imamo a za koji nismo ni najmanje krivi. Predlažemo okvir od min 50 000 000 kn koji bi pokrio štete do sada i u iduća tri mjeseca koliko očekujemo minimalno trajanje krize. Po tovljeniku kompenzirana  bi šteta iznosila 150 kn.\nMolimo MPS i da počne uvođenje reda na tržištu mesa u maloprodaji . Naime trgovački lanci danas rasprodaju meso po cijeni od 2 eura/kg, Usporedili smo cijene u trgovačkim lancima iz zemalja odakle nam dolazi ovo meso i utvrdili da su u trgovačkim lancima istih vlasnika kao i u HR cijene u rasprodajama iznose 3,8 -4 eura po kg. Kako je moguće dovesti \n1200 km meso , platiti PDV koji je veći nego u npr Njemačkoj, imati navodno istu kvalitetu mesa  po duplo nižim cijenama. Ili se radi o lošoj kvaliteti ili dampingu koji ubije ili naše potrošače ili naše proizvođače.","Primljeno na znanje","Sredstva za provedbu ovog Programa osigurana su u Državnom proračunu Republike Hrvatske za 2020. godinu.\nDodatna sredstva u ovom trenutku nismo u mogućnosti osigurati.\nMinistarstvo će i u idućoj godini nastaviti s mjerama potpore proizvođačima u najugroženijim sektorima.\nMjere uređenja tržišta mesa nisu predmet ovog Programa."]
[2,"OSATINA GRUPA d.o.o.","PROGRAM PRIVREMENE IZVANREDNE MJERE POTPORE ZA OČUVANJE LIKVIDNOSTI PROIZVOĐAČA TOVNIH SVINJA U REPUBLICI HRVATSKOJ,\n5.MJERA U PROVEDBI PROGRAMA","Predlažemo da se u točkama 5., 6., 7. uz ostale propisane uvjete, u obzir uzmu  svinje koje su poslane na klanje u odobrene objekte za klanje papkara u RH i EU. Također smatramo da je potrebno povećati financijski okvir .","Nije prihvaćen","U točci 7. ovog Programa propisani su uvjeti prihvatljivosti grla. Prihvatljiva grla moraju imati u evidentirano izlučenje u JRDŽ-u na klanje što znači da trebaju biti zaklana u odobrenim objektima u Republici Hrvatskoj, kako bi se osigurao kontinuitet funkcioniranja opskrbnih lanaca u RH.\nSredstva za provedbu ovog Programa osigurana su u Državnom proračunu Republike Hrvatske za 2020. godinu.\nDodatna sredstva u ovom trenutku nismo u mogućnosti osigurati."]
[3,"Krešimir Kuterovac","PROGRAM PRIVREMENE IZVANREDNE MJERE POTPORE ZA OČUVANJE LIKVIDNOSTI PROIZVOĐAČA TOVNIH SVINJA U REPUBLICI HRVATSKOJ,\n5.MJERA U PROVEDBI PROGRAMA","Predlažemo da se mjera odnosi na razdoblje od  15.9. 2020-30.3.2021","Primljeno na znanje","Ovaj Program ima za cilj nadomjestiti gubitke u trenutnom razdoblju, Ministarstvo će i u idućoj godini nastaviti s mjerama potpore proizvođačima u najugroženijim sektorima."]
[4,"Krešimir Kuterovac","PROGRAM PRIVREMENE IZVANREDNE MJERE POTPORE ZA OČUVANJE LIKVIDNOSTI PROIZVOĐAČA TOVNIH SVINJA U REPUBLICI HRVATSKOJ,\n6.KORISNICI","Predlažemo da se maksimani iznos isplate po ovoj mjeri bude u skladu sa EU regulativom ( 100 000 Eura korisnik)\nodnosno 5000 tovljenika.","Nije prihvaćen","Pravna osnova za donošenje ovog Programa je članak 39. Zakona o poljoprivredi (\"Narodne novine\", br. 118/18., 42/20. i 127/20. – Odluka Ustavnog suda Republike Hrvatske). \nPotpora iz Programa dodjeljuje se u skladu s Uredbom Komisije (EZ) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 352, 24. prosinca 2013.) kako je izmijenjena Uredbom Komisije (EU) 2019/316 od 21. veljače 2019. o izmjeni Uredbe (EU) br. 1408/2013 o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 51I, 22.2.2019.)"]
[5,"Krešimir Kuterovac","PROGRAM PRIVREMENE IZVANREDNE MJERE POTPORE ZA OČUVANJE LIKVIDNOSTI PROIZVOĐAČA TOVNIH SVINJA U REPUBLICI HRVATSKOJ,\n8.PRORAČUN ZA PROVEDBU PROGRAMA","Predlažemo s obzirom na razmjere krize i očekivano vrijeme trajanja (30.3.2021) 50 000 000 kn.","Nije prihvaćen","Sredstva za provedbu ovog Programa osigurana su u Državnom proračunu Republike Hrvatske za 2020. godinu.\nDodatna sredstva u ovom trenutku nismo u mogućnosti osigurati."]